b'\n_START_ARTICLE_\nAlgis Krupavi\xc4\x8dius\n_START_SECTION_\nBiografija\n_START_PARAGRAPH_\n1979\xc2\xa0m. baig\xc4\x97 Vilkavi\xc5\xa1kio S. N\xc4\x97ries vidurin\xc4\x99 mokykl\xc4\x85. 1979\xe2\x80\x931984\xc2\xa0m. studijavo Vilniaus universiteto Istorijos fakultete. 1986\xe2\x80\x931989\xc2\xa0m. SSRS moksl\xc5\xb3 akademijos Pasaulin\xc4\x97s ekonomikos ir tarptautini\xc5\xb3 santyki\xc5\xb3 instituto aspirantas. 1989\xc2\xa0m. istorijos moksl\xc5\xb3 kandidatas. _NEWLINE_Nuo 1989\xc2\xa0m. Kauno technologijos universiteto (KTU) d\xc4\x97stytojas, 1999-2015\xc2\xa0m. KTU Politikos ir vie\xc5\xa1ojo administravimo instituto (nuo 2014\xc2\xa0m. Vie\xc5\xa1osios politikos ir administravimo instituto) direktorius. Nuo 1992\xc2\xa0m. dar ir Vytauto Did\xc5\xbeiojo universiteto d\xc4\x97stytojas, nuo 2015 m. Socialini\xc5\xb3 moksl\xc5\xb3 fakulteto dekanas. Nuo 2001\xc2\xa0m. KTU Socialini\xc5\xb3 moksl\xc5\xb3 fakulteto profesorius. Nuo 1994\xc2\xa0m. atlieka tyrimus Karaliaus koled\xc5\xbee (Londonas), Londono universitete. 1995\xe2\x80\x931996\xc2\xa0m. d\xc4\x97st\xc4\x97 \xc5\xa0iaur\xc4\x97s vakar\xc5\xb3 (Northwestern) universitete (\xc4\x8cikaga)._NEWLINE_1991\xe2\x80\x931995\xc2\xa0m. Lietuvos politolog\xc5\xb3 asociacijos prezidentas. Nuo 2003\xc2\xa0m. Europos rinkim\xc5\xb3 studijos atstovyb\xc4\x97s Lietuvoje direktorius, Lietuvos mokslo tarybos ekspertas, nuo 2004\xc2\xa0m. Lietuvos auk\xc5\xa1tojo mokslo tarybos narys.  Nuo 2015 m. Kauno mero Visvaldo Matijo\xc5\xa1ai\xc4\x8dio visuomeninis patar\xc4\x97jas vie\xc5\xa1osios politikos ir administravimo klausimams, nuo 2016 m. LR Seimo pirmininko Viktoro Pranckie\xc4\x8dio visuomeninis patar\xc4\x97jas vidaus politikos, \xc5\xa1vietimo ir mokslo klausimams. _NEWLINE_2018 m. kartu su KTU d\xc4\x97stytoja Vitalija Simonaityte akademin\xc4\x97s etikos ir proced\xc5\xabr\xc5\xb3 kontrolieriaus pripa\xc5\xbeintas neeti\xc5\xa1kai citav\xc4\x99s buvusio doktoranto tekst\xc4\x85.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97s veiklos kryptys: lyginamoji ir vie\xc5\xa1oji politika, partijos, partin\xc4\x97s sistemos ir rinkimai, kiekybiniai ir kokybiniai socialini\xc5\xb3 tyrim\xc5\xb3 metodai.'